
„Am avansat în mod remarcabil în domeniul 
cooperării sectoriale cu Uniunea Europeană” 


D upă ce a luat parte la Bruxelles la o 

reuniune a şefilor diplomaţiilor din 
țările Parteneriatului Estic, ministrul moldo- 
vean de Externe Natalia Gherman a partici- 
pat, tot în Capitala Belgiei la o dezbatere pri- 
vind perspectivele Summitului de la Vilnius 
şi viitorul Parteneriatului Estic, organizată 
de Centrul pentru Politici Europene. 

În cadrul dezbaterii, domnia sa a reiterat 
poziţia clar pro-europeană a Moldovei, şi 
a subliniat că actuala conducere de la Chi- 
şinău doreşte ca Summitul de la Vilnius să 
fie urmat de paşi concreţi pentru atingerea 
obiectivului ca Moldova să devină membră 
a Uniunii Europene. 

Şefa diplomaţiei moldovene s-a referit 
la ceea ce ea a numit agenda post-Vilnius: 

„Pentru noi ar fi crucial să trecem în revistă, 
înainte de toate, realizările de pe pista bila- 
terală a Parteneriatului Estic, şi aici, aş dori 
să vă trag atenţia asupra acestei foi de drum 
bilaterale a Parteneriatului Estic, care este 
foarte relevantă pentru fiecare dintre noi, dar 
relevantă în mod individual. 

În ce o priveşte pe ţara mea, sînt fericită 
să afirm că am îndeplinit aproape tot ce era 
inclus acolo de la Summitul de la Varşovia, 
acum doi ani, şi am avansat în mod remarca- 
bil în domeniul cooperării sectoriale cu Uni- 
unea Europeană. 


Moldova a fost vizitată de o delegație de rang înalt de la BERD 


Am terminat cu succes prima fază, faza 
de legislaţie, a Planului de Acţiuni UE-Mol- 
dova în privinţa vizelor, şi am trecut la faza 
a doua, finală, a acestui plan, adică la apli- 
carea acelei legislații importante pe care am 
proiectat-o sau pe care am modificat-o în 
prima etapă. 

Aşteptăm ca, Comisia Europeană să facă 
acest anunţ important pentru noi toţi, anume 
că, Moldova e pregătită cu angajamentele 
din faza a doua, şi să propună Parlamentului 
European şi Consiliului European să ia în 
considerare posibilitatea de a elimina obli- 
gativitatea de viză pentru cetăţenii moldo- 
veni în 2014”. 


Natalia Gherman a reite- 
rat angajamentul Guvernului 
actual, de la Chişinău, de a 
îndeplini toate obligaţiile ca- 
re-i revin în procesul de inte- 
grare europeană. 

Întrebat fiind, la dezba- 
terea organizată de Centrul 
pentru Politici Europene de 
la Bruxelles, cum îşi va res- 
pecta aceste promisiuni par- 
tea moldoveană, avînd în ve- 
dere faptul că situaţia politică 
din Moldova este uşor insta- 
bilă, şi un număr de reforme 
trebuie încă să fie aplicate, 
ministrul moldovean de Externe a explicat 
că Executivul şi clasa politică de la Chişinău 
s-au angajat să-şi respecte toate obligaţiile în 
ceea ce priveşte procesul de integrare euro- 
peană: „Avem o viziune clară cu privire la ce 
trebuie făcut, şi la cum anume exact trebuie 
să comunicăm asupra acestor etape ale pro- 
cesului cu proprii noştri cetăţeni, cu propria 
noastră societate, dacă sîntem serioşi în a ne 
asigura sprijinul pentru acest efort special. 
În Parlamentul moldovean există o majori- 
tate clară, de fapt, puţin mai mare decît ne 
aşteptam cînd am fost învestiţi la 30 mai, iar 
asta înseamnă că acest obiectiv, acest curs al 


integrării europene, proclamat drept angaja- 
ment principal al acestui Guvern este spriji- 
nit de majoritatea societăţii reprezentate de 
deputaţii din Parlamentul moldovean”. 

Natalia Gherman şi-a exprimat speranţa 
că ţara noastră va fi în măsură să semneze 
Acordul de Asociere şi cel de Liber Schimb 
cu Uniunea Europeană înainte de alegerile 
care vor avea loc în Moldova la sfîrşitul anu- 
lui 2014, pentru că în acel moment, chiar dacă 
unele dintre statele membre ale Uniunii vor 
fi ocupate cu ratificarea acestor documente, 
Moldova şi Uniunea Europeană vor putea 
pune deja în aplicare, datorită prevederilor 
Tratatului de la Lisabona, angajamentele re- 
flectate în aceste acorduri: „Dacă doriţi, asta 
va însemna, de fapt, ireversibilitatea proce- 
sului de integrare europeană pentru ţara mea. 
Pentru că un aranjament foarte comprehen- 
siv, foarte ambițios, cu valoare de lege, şi 
care nu a existat înainte, va fi pus în aplicare, 
va fi ratificat de Parlamentul moldovean, şi 
va fi în stadiu de aplicare în 2014. 

Din punctul de vedere al agendei euro- 
pene, aş spune că aceasta ar fi o bază foarte 
bună, foarte, solidă pentru a începe campania 
pentru valorile integrării europene, şi pentru 
a cere cetăţenilor oportunitatea de avea încă 
un mandat întru a urmări acest obiectiv”. 


delegaţie de rang înalt de la Banca Europeană pentru 

Reconstrucţie şi Dezvoltare (BERD), condusă de di- 
rectorul executiv pentru Turcia, Europa de Est, Caucaz şi Asia 
Centrală Olivier Descamps a întreprins o vizită în Republica 
Moldova, în perioada 22-24 iulie 2013. Din componenţa de- 
legaţiei au mai făcut parte directorul BERD pentru Caucaz, 
Moldova şi Belarus Bruno Balvanera. Potrivit unor surse 
din cadrul Reprezentanţei permanente a BERD în Moldova, 
membrii delegației BERD s-au întîlnit cu preşedintele R. Mol- 
dova Nicolae Timofii, prim-ministrul Iurie Leancă, ministrul 
Economiei Valeriu Lazăr, guvernatorul Băncii Naţionale Do- 
rin Drăguţanu. Ei au purtat, de asemenea, discuţii cu diplomaţi 
străini, investitori, asociaţii de afaceri şi reprezentanţi de rang 
înalt ai clienţilor existenţi şi potenţiali ai BERD. 

În timpul vizitei, Olivier Descamps şi Iurie Leancă au 
anunţat crearea Consiliului Economic pe lîngă prim-ministrul 
R. Moldova. Acest organ consultativ va fi prezidat de şeful 
Executivului şi va facilita dialogul între comunitatea oame- 
nilor de afaceri şi factorii de decizie în vederea creării unui 
mediu de afaceri favorabil. În ajunul vizitei la Chişinău, Des- 


camps a menţionat că Moldova are nevoie de mai multe in- 
vestiţii locale şi străine care ar genera locuri de muncă pentru 
a susţine creşterea economică. Potrivit oficialului BERD, un 
mediu investiţional favorabil şi previzibil, caracterizat prin 
transparenţa structurilor de proprietate şi respectarea statu- 
lui de drept, va cataliza investiţiile. Descamps a subliniat că 
BERD este pregătită să sprijine, cu recomandări, expertiză şi 
fonduri, efortul autorităţilor de a crea condiţii mai bune pentru 
a dezvolta afaceri în Moldova. 

Această vizită anticipează revizuirea planificată a strate- 
giei BERD pentru Moldova pentru următorii trei ani şi subli- 
niază angajamentul ferm al Băncii pentru stimularea reforme- 
lor în Moldova, în special în domeniul combaterii corupţiei 
şi asigurării unui mediu legal deschis şi stabil pentru agenţii 
economici şi pentru dezvoltare. 

BERD este unul dintre cei mai mari investitori în Republi- 
ca Moldova. De la începutul activităţii sale în anul 1994, Ban- 
ca a semnat 100 de proiecte de investiţii în ţară în domeniul 
energiei, transporturilor, antreprenoriatului agricol, industriei, 
şi în sectorul bancar, în volum total de 897 milioane euro. 

„Cea mai importantă lege privind 

Transnistria nu funcţionează” 

La aniversarea celei mai importante legi privind Transnis- 
tria, aceasta nu funcţionează, consideră autorul documentului. 
Este vorba despre prevederile principale ale statutului juridic 
special al localităţilor din stînga Nistrului. 

Legea elaborată în anul 2005, în baza Planului Iuşcenko, pre- 
vedea reglementarea paşnică a conflictului transnistrean, inclusiv 
retragerea trupelor ruse. Într-un interviu, fostul ministru al rein- 
tegrării Vasile Şova a menţionat însemnătatea acestui document 
pentru procesul de negocieri, dar a specificat în acelaşi timp, că 
respectivul proiect de lege nu funcţionează. În opinia dînsului, 
pe calea compromisului, părțile urmau să găsească formula- 
rea juridică, în baza căreia va decurge procesul reglementării. 


Pînă pe 25 august, mai multe instituţii 
de stat vor trece la sistemul de plăţi 


online 

Cozile interminabile pentru obţinerea actelor vor dispărea. 
Din toamnă, mai multe instituţii vor trece la plăţi electronice, 
prin sistemul Mpay. Doritorii de a obţine un act, vor putea com- 
pleta o cerere online. Taxele vor putea fi plătite prin intermediul 
terminalelor de plată sau prin transfer bancar. 

Sistemul nu va fi însă valabil pentru actele de identitate. 
„În cazul unui buletin de identitate sau a unui paşaport cu 

date biometrice, acest lucru este imposibil, din simplu motiv 
că cetăţeanul trebuie să prezinte datele biometrice. Dar sînt o 
mulțime de alte servicii, cum ar fi certificate, adeverinţe, confir- 
mări, extrase din diferite documente de stat, pe care cetăţeanul 
simplu le poate solicita online”, a declarat viceministrul Tehno- 
logiei Informaţiei şi Comunicaţiilor Vasile Tarlev. 

Responsabilii de la „Cadastru” spun că datorită noului 

sistem, atît funcţionarii publici, cît şi cetăţenii, vor economisi 
timp. 

„Reduce efortul şi timpul solicitantului la primirea unor do- 
cumente. Acum, şi noi ca prestatori de servicii vom avea confir- 
marea plăţii imediat după ce a fost efectuată”, a spus şefa Secţiei 
administrarea clienţilor, „Cadastru”, Diana Nanu. 

Oamenii salută ideea implementării noului sistem de plată. 
„Pe Internet e clar că este mai bine”, a menţionat o doamnă. 
„Noi trebuie să ne învăţăm, să ne deprindem, mai ales cei în 

vîrstă. Probabil că va fi mai bine”, a afirmat un bărbat. 

Potrivit unei dispoziţii a premierului, întreprinderile de stat 

„Registru”, „Cadastru”, Starea Civilă şi Inspectoratul General 
de Poliţie vor trebui să aplice sistemul de plată online, pînă pe 
25 august. 


A intrat în vigoare acordul dintre 
Moldova şi Kuwait pentru evitarea 
dublei impuneri şi prevenirea evaziunii 


fiscale 

A intrat în vigoare Acordul între Guvernul Republicii Mol- 
dova şi Guvernul statului Kuwait pentru evitarea dublei impu- 
neri şi prevenirea evaziunii fiscale cu privire la impozitele pe 
venit şi pe capital. Documentul a fost semnat la Chişinău la 15 
martie curent. În conformitate cu prevederile Convenţiei men- 
ţionate, sînt stabilite următoarele cote ale impozitelor reţinute la 
sursa de plată: dividende - 5% din suma brută a dividendelor, 
dobînzi - 2% din suma brută a dobînzilor, royalty - 10% din 
suma brută a royalty. 


Cerinţe noi în Europa pentru 

deţinătorii de paşapoarte străine 

Comisia Europeană înaintează noi cerinţe faţă de paşapoar- 
tele străinilor care călătoresc în ţările Uniunii Europene. 

Potrivit unui comunicat al Comisiei, prima cerinţă e valabi- 
litatea paşaportului, acesta trebuie să fie valabil pe parcursul a 
cel puţin trei luni de la data posibilă a plecării din Europa. 

Cea de-a doua condiţie este că paşaportul trebuie să fie eli- 
berat în ultimii 10 ani. 


Studiu naţional privind obezitatea în 


rîndul copiilor 

Ministerul Sănătăţii şi experţii Organizaţiei Mondiale a Să- 
nătăţii (OMS) elaborează un studiu naţional, care va oferi cifre 
reale despre ponderea copiilor supuşi obezității în Republica 
Moldova. 

Viceministrul Sănătăţii Svetlana Cotelea a menţionat că în 
ultimii ani, se atestă o creştere a cazurilor de obezitate în rîndul 
copiilor. Specialiştii regionali şi experţii Organizaţiei Mondiale 
a Sănătăţii punctează că este cel mai oportun moment să se inter- 
vină în prevenirea răspîndirii obezității în rîndul populaţiei. Mi- 
nisterul Sănătăţii, în colaborare cu OMC, va implementa două 
iniţiative majore. Prima se referă la studiul privind obezitatea la 
copii. A doua iniţiativă presupune un studiu prin intermediul că- 
ruia va fi stabilită prevalența factorilor de risc major de apariţie a 
bolilor cronice, precum tabagismul şi consumul de alcool. 

Informaţiile obţinute vor fi utilizate la elaborarea unor noi 
inițiative în domeniul sănătăţii. De asemenea, vor oferi date 
comparabile la capitolul obezității pentru regiune. 


Actual DREPTUL 


Reguli mai stricte la examenele pentru permisul auto 


otrivit unor date es- 

timative neoficiale, 
mărimea mitei în sistemul 
de obţinere a permiselor auto 
din Moldova ar fi de circa 
2-3 milioane de euro anual. 

După exemplul Ministe- 
rului Educaţiei, şi Ministerul 
Tehnologiei Informaţiei şi 
Comunicaţiilor a decis să 
impună reguli mai stricte la 
examenele pentru obţinerea 
permisului auto. Începînd 
cu luna septembrie, toate bi- 
rourile de examinare, dar şi 
atomobilele în care 
va fi susținută proba | 
tehnică, vor fi do- 
tate cu echipament 
video, iar în sălile 
unde se va susţine 
proba teoretică vor 
lipsi  examinatorii. 
Acestea, dar şi alte 
măsuri, ce se conţin | 
într-o hotărîre de 
Guvern, intrată în vigoare 
din iunie, constituie începu- 
tul unei reforme ample pe 
care a demarat-o Ministerul 
Tehnologiei Informaţiei şi 
Comunicaţiilor. 

Ministrul Pavel Filip a 
declarat că prin impunerea 
unor reguli mai stricte la 
obţinerea permisului de con- 
ducător auto, se urmăreşte 
reducerea numărului acci- 
dentelor rutiere, sporirea si- 
guranţei traficului rutier, dar 
şi eliminarea corupţiei din 
acest sistem: „Cu greu am 
adoptat această hotărîre de 
Guvern, care la prima vedere 
pare una simplă, dar noi am 
insistat foarte mult, deoarece 
ea ne deschide uşa pentru re- 
forme. De ce se duce omul şi 
plăteşte bani la obţinerea per- 
misului de conducere? Pen- 
tru că omul învaţă la şcoala 
auto, după care, conform ho- 
tărîrii vechi, el trebuia să dea 
examenul în zona teritorială 
unde se afla şcoala. De exem- 
plu, la Briceni este şcoală 
auto şi birou de examinare. 
Evident, că acolo se cunosc 
între ei cei de la şcoală cu 
cei de la biroul de examinare 


şi ce se întîmplă, ei fiind în 
legătură, cel de la şcoală le 
spune audienţilor că trebuie 
să dea bani şi că dacă nu dau 
bani, n-o să obţină permisul 
de conducere. Era un cerc or- 
ganizat şi noi nu puteam eli- 
mina legătura asta. Prin noile 
modificări, eliminăm restric- 
ţia de teritoriu la susţinerea 
examenului, fiecare poate să 
se ducă să dea examenul în 
orcare din birourile de exa- 
minare. Şi doi — nu mai vine 
cu listele, ci fiecare se duce 

şi depune cerere personal 
cînd vrea şi unde vrea. Noi 
reducem numărul birourilor 
de examinare pentru că nu le 
putem monitoriza. Dacă e să 
facem analogie cu România, 
noi ar trebui să avem doar 3 
birouri de examinare. Înainte 
era doar unul la Ghidighici. 
Acum avem 36, dar le redu- 
cem pînă la 16”. 
Experiențele anterioare 
ale Ministerului Tehnologiei 
Informaţiei şi Comunicaţii- 
lor de a instala camere video 
în cîteva birouri de exami- 
nare a redus cu mai mult de 
50 la sută numărul de per- 
soane care susțin examenele. 
Supravegherea video nu va 
comporta cheltuieli supli- 
mentare, întrucît se va face 
din contul economiilor obți- 
nute la reducerea numărului 
de birouri de examinare. Mai 
mult, ministerul va acorda 
lefuri destul de mari exami- 
natorilor, astfel încît să nu fie 
tentaţi să ia mită, precizează 
ministrul Pavel Filip: „Cel 
mai important din reducerea 
aceasta e că vrem să facem 
un grup de monitorizare, 12 
persoane, în fiecare zi, cîte o 


persoană va merge într-un bi- 
rou de monitorizare, ea nu va 
şti unde se duce, abia dimi- 
neaţa va afla, să nu aibă ispita 
asta, noi vrem să le dăm sa- 
larii mari, îi plătim cu 10 mii 
sau 12 mii de lei. Atunci cînd 
ea va şti că are salariu bun, 
nu va merge peste hotare, şi 
nu va fi ispitită. Vor fi şi re- 
guli mai stricte pentru aceste 
persoane. Sper să avem o 
echipă bună şi să obţinem 
ceea ce urmărim — ca exame- 
nele să le susţină cei mai buni, 
cu cunoştinţe. 
Vom exclude 
examinatorii 
din săli, se va 
urmări de la 
monitor. Noi 
cunoaştem toa- 
tetrucurileutili- 
zate acum, chiar 
dacă este moni- 
= torizare video, 
examinatorul se apropie şi 
prin diferite semne, comu- 
nică răspunsul. De exemplu, 
două semne cu pixul este 
răspunsul cu numărul 2, şi 
tot aşa. Vom exclude această 
problemă, dacă vom elimina 
din sală examinatorul”. 
Potrivit unor date estima- 
tive neoficiale, mărimea mi- 
tei în sistemul de obţinere a 
permiselor auto ar fi de circa 
2-3 mil. euro anual. Experţi 
independenţi estimează că 
mai mult de jumătate din 
cei care îşi iau permisul de 
conducere plătesc neoficial 
examinatorilor în medie cîte 
200 de euro. Anual, potrivit 
datelor Ministerului Tehno- 
logiei Informaţiei şi Comuni- 
caţiilor, în jur de 76,5 mii de 
persoane obţin carnetul de 
conducător auto. Anul aces- 
ta, cel puţin 3 inspectori de la 
centrele de examinare au fost 
reţinuţi de organele de drept 
pentru corupţie pasivă, însă 
doar într-un singur caz, cel 
al unui inspector de la Un- 
gheni, Procuratura Generală 
a anunţat că a trimis dosarul 
în judecată. Ministrul Pavel 
Filip, deocamdată, se arată 


sceptic privind eficienţa acţi- 
unilor organelor de drept, dar 
speră că dacă se vor între- 
prinde măsuri concentrate de 
către mai multe structuri, dar 
şi cu implicarea cetăţenilor, 
se va obţine schimbare şi la 
nivel de mentalitate a popu- 
laţiei şi cetăţenii vor tinde să 
obţină permise de conducere 
pe bază de cunoştinţe şi nu 
plătind mită: „Este impor- 
tant să obţinem siguranţă 
la trafic. Vedeţi ce se face 
acum pe drumurile noastre, 
avem şoferi de taxi care nu 
pot conduce şi pun în pericol 
viaţa oamenilor. Trebuie să 
nu lăsăm portiţe în legi, ci să 
facem un sistem bine pus la 
punct”. 

Una din modificările din 
actuala hotărîre de Guvern 
impune reguli mai stricte şi 
pentru şoferii care conduc 
unităţi de trasport public, a 
precizat ministrul 'Tehnolo- 
giei Informaţiei şi Comuni- 
caţiilor. 

Directorul Centrului de 
Resurse pentru Drepturile 
Omului CREDO Sergiu Os- 
taf apreciază iniţiativa Minis- 
terului, dar susţine că schim- 
bările ar trebui să se răsfrîngă 
şi asupra şcolilor auto, care, 
la moment, sînt în subordi- 
nea Ministerului Educaţiei, 
însă nicio structură nu moni- 
torizează calitatea studiilorpe 
care acestea le oferă: „Strate- 
gia siguranţei rutiere din 2011 
arată că în 50-70 la sută din 
accidentele rutiere cauzele 
sînt cunoştinţele teoretice şi 
abilităţile practice, adică de 
vină sînt şoferii. Cauza poate 
fi că a „cumpărat” permisul, 
dar poate fi şi calitatea studii- 
lor şi tehnologiile de educare 
inadecvate”. 

Examenele pentru obţi- 
nerea permisului de condu- 
cere conform noilor reguli, 
se vor desfăşura începînd cu 
29 septembrie. In Republica 
Moldova, actualmente, sînt 
înregistrate 780 mii de auto- 
vehicule, dintre care o treime 
sînt în municipiul Chişinău. 


Poliţia de Frontieră şi-a prezentat bilanţul primului semestru 
de activitate 


oliţia de Frontieră şi-a prezentat 
bilanţul primului semestru de 


activitate 


Astfel, au fost prezentate rezultatele 
pentru cele şase luni ale anului curent. 


Conform datelor statis- 


lă a frontierei de stat au fost reţinute 
354 de persoane, numărul persoanelor 
reţinute pentru primul semestru 2013, 
a rămas la acelaşi nivel ca şi pentru 
semestrul întîi al anului precedent; 


ră au fost reţinute 569 persoane, dublîn- 
du-se astfel indicatorul dat în semestrul 
întîi al anului curent. 

Pe parcursul lunilor ianuarie - iunie, 
anul curent, pentru utilizarea documen- 


telor false, contrafăcute şi 


tice, în primul semestru 
al anului 2013 se atestă 
o diminuare a numărului 
cazurilor de infracțiuni 
comise la frontiera de 
stat. 

În decursul celor 6 
luni ale acestui an, de 
către colaboratorii Poli- 
tiei de Frontieră au fost 
depistate şi reţinute 1731 
persoane, care au încălcat 


POLIȚIA DE FRONTIERĂ 

străine, în timpul traversă- 
rii frontierei de stat au fost 
reţinute 134 de persoane, 
dintre care: cu documente 
contrafăcute - 95 de per- 
soane, cu acte falsificate 


cad - 34 de persoane, cu acte 


de identitate străine - 4 
persoane şi o persoană cu 
document fantezist. 
Urmare a acţiunilor în- 
treprinse în vederea preve- 


legislaţia în vigoare la 


frontiera de stat a Republicii Moldova. 
Comparativ cu perioada analizată a anu- 
lui 2012, numărul persoanelor reţinute 
este în creştere cu 78%. Din numărul 
total de persoane reţinute pentru încăl- 
carea legislaţiei frontaliere a Republicii 


Moldova: 


— pentru tentativa de trecere ilega- 


— pentru încălcarea regulilor de şedere 
pe teritoriul Republicii Moldova, de că- 
tre subdiviziunile controlului de fronti- 
eră în semestrul întîi al anului 2013, au 
fost depistaţi 808 cetăţeni străini, acest 
indicator fiind în creştere de 1,4 ori faţă 
de acelaşi semestru al anului precedent; 

— pentru încălcarea regimului de frontie- 


nirii şi combaterii contra- 


bandei, pe parcursul primelor 6 luni ale 
anului 2013 au fost depistate 186 cazuri 
de transportare ilegală a bunurilor mate- 
riale la frontiera de stat cu implicarea a 
201 persoane. Cel mai des se încearcă 
transportarea ilegală a produselor de tu- 
tungerie, unităţilor de transport şi bunu- 
rilor de larg consum. 

O delegație a Republicii Moldova a participat la cel 
de-al III-lea Forum juridic moldo-lituanian 


el de-al treilea Fo- 

rum juridic mol- 
do-lituanian s-a desfăşurat, 
recent, la Moletai, Lituania. 
Din componența delegației 
Republicii Moldova, con- 
dusă de ministrul Justiției 
Oleg Efrim, au făcut parte 
procurorul general Corne- 
liu Gurin, secretarul general 
al Aparatului preşedintelui 
Republicii Moldova Ion 
Păduraru, decanul Facultă- | 
ţii de Drept a Universității 
de Stat din Moldova Sergiu 
Băieşu, judecătorul Curţii 
Constituţionale Igor Dolea, 
membrul Consiliului Supe- 


rior al Magistraturii Dina 
Rotarciuc, membrul Con- 
siliului anti-discriminare 


Doina Străisteanu, precum 

şi alți reprezentanţi ai Ministerului 
Justiţiei, se arată într-un comunicat 
al instituţiei în cauză. 

Astfel, subiectele abordate în 
cadrul acestei reuniuni, de către 
membrii delegației din Republi- 
ca Moldova, au vizat dezvoltarea 


sistemului justiției şi efectuarea 
schimbului de experiență în ceea ce 
priveşte cele mai bune practici în 
domenii precum: implementarea 
reformelor în sectorul justiţiei, res- 
ponsabilitatea disciplinară a jude- 
cătorilor, etica şi evaluarea perio- 
dică a performanţelor judecătorilor, 


prevenirea corupţiei în sistemul 
justiției, aspectele reformării pro- 
curaturii, mecanismele de asistență 
a victimelor crimelor, cooperarea 
în domeniul judiciar etc. 

Totodată, precizăm că, deschi- 
derea Forumului a fost precedată 
de o întrevedere a ministrului mol- 


dovean al Justiţiei Oleg 
Efrim cu omologul său 
lituanian Juozas Berna- 
tonis, care au discutat 
despre continuarea cola- 
borării dintre Ministerul 
Justiţiei al Republicii 
Moldova şi Ministerul 
Justiţiei al Lituaniei în 
vederea implementă- 
rii reformei sectorului 
Justiţiei şi susținerii efor- 
turilor depuse. În acest 
sens, Ministerul Justiţiei 
al Lituaniei va promova 
rezultatele deja obţinute 
de Republica Moldova 
în perioada în care va 
prezida Consiliul Uniu- 
nii Europene. 

Cît priveşte modul de 
derulare a Strategiei de 
reformare a sectorului justiției, au 
fost discutate prioritățile cu privire 
la consolidarea eforturilor comune 
ale Ministerului Justiţiei şi Procu- 
raturii Generale de a iniţia refor- 
marea instituției procuraturii prin 
fortificarea rolului şi a statutului 


acesteia, după cum v-am informat 
deja. 

De menţionat că, Ministerul 
Justiţiei de la Chişinău şi cel de 
la Vilnius au instituit în octombrie 
2011 un Forum moldo-lituanian 
de cooperare juridică, cu statut de 
platformă informală permanen- 
tă, menită să consolideze relațiile 
dintre reprezentanții organelor de 
drept, ai membrilor societății civi- 
le şi academice din ambele tări. Tot 
atunci, Ministerul Justiției a sem- 
nat un acord de colaborare cu Con- 
siliul Judecătorilor şi Administrația 
Instanțelor de Judecată din Repu- 
blica Lituaniană, beneficiind astfel 
în ultimii doi ani, de schimb de 
experiență în domeniul implemen- 
tării reformei în sectorul justiției 
sub aspecte cum ar fi administrarea 
instanțelor de judecată, fortificarea 
instituțiilor de autoadministrare ju- 
decătorească, selecția judecătorilor, 
optimizarea procesului de judeca- 
tă, sistemele informaționale ale ju- 
decătoriilor etc. 

Cor. DREPTUL 


Republica Moldova a înregistrat 
progrese în domeniul probaţiunii 


Ministerul Justiţiei al 
Republicii Moldova are un 


ecretarul general al Organizaţiei Europene pen- 

tru Probaţiune (CEP) Willem van der Brugge a 
efectuat, recent, prima sa vizită de lucru în ţara noas- 
tră, unde a avut o întrevedere cu viceministrul Justiţiei 
Vladimir Grosu. La reuniune au mai participat şeful 
Oficiului Central de Probaţiune (OCP) Vladimir Popa 
şi reprezentanți ai Misiunii Norvegiene de Experţi 
pentru Promovarea Supremaţiei Legii în Moldova. 


van der Brugge a felicitat ţara noastră pentru progrese- 
le înregistrate, specificînd că „serviciul de probaţiune 
face referință la drepturile omului şi are rolul de a dez- 
volta o societate mai sigură. Sîntem foarte bucuroşi 
că Republica Moldova a devenit, în 2012, membră 
a Organizației Europene pentru Probaţiune şi sîntem 
mîndri de succesele înregistrate”. 
În luarea sa de cuvînt, şeful OCP Vladimir Popa 
a declarat că, la mo- 

persoane, care benefici- 
ază de programe psiho- 
sociale şi de consiliere. 
Conform ultimelor date 
statistice, doar 70 de 
persoane din acest nu- 
măr au recidivat, restul 
fiind cu succes intergați 
în familie şi societate. 
Totodată, oficialii 
s-au expus şi asupra 
cost-eficienţei servicii- 
lor de probaţiune. Astfel, 
în Republica Moldova, 


Potrivit Ministerului Justiţiei, scopul acestei vizite 
rezidă în familiarizarea oficialului european cu siste- 
mul de probaţiune naţional. 

În context, viceministrul Justiţiei Vladimir Grosu 
a subliniat că una dintre direcţiile prioritare ale Stra- 
tegiei de reformare a sectorului justiţiei pentru anii 
2011-2016, constituie consolidarea serviciului de 
probaţiune. 

„Cu un an în urmă, Oficiul Central de Probaţiune 
a devenit o entitate independentă în cadrul Ministe- 
rului Justiţiei, iar un pas important în procesul forti- 
ficării instituţiei reprezintă dezvoltarea relaţiilor cu 
organizațiile internaţionale şi europene, în special 
cu (CEP)”, a menţionat Vladimir Grosu. Domnia sa 
a mai spus că, eficiența serviciului de probaţiune dă 
rezultate concrete. Astfel, în ultimii trei-patru ani, nu- 
mărul persoanelor din detenţie s-a micşorat de la 12 
mii la 6 mii. Acest fapt denotă o reorientare clară a 
politicii penale prin folosirea metodelor alternative, 
de probaţiune. 

La rîndul său, secretarul general al CEP Willem 


o zi pentru o persoană 
aflată la evidența OCP, costă statul de zeci de ori mai 
ieftin decît o zi de detenţie. La fel, în Olanda, statisti- 
ca arată că, o zi de detenţie echivalează cu opt zile de 
probaţiune pentru o persoană. 

La finalul întrevederii, reprezentantul CEP a 
anunțat despre organizarea, în octombrie 2013, a pri- 
mului congres mondial în domeniul probaţiunii, cu 
participarea şi prezentarea unui raport din partea R. 
Moldova. 

Precizăm că, probaţiunea este un complex de acti- 
vităţi de evaluare, asistenţă, consiliere psihosocială şi 
supraveghere în comunitate a persoanei aflate în con- 
flict cu legea penală (învinuit, inculpat, condamnat), 
cu scopul de a o reintegra în societate şi de a proteja 
comunitatea de riscul recidivei. Diversitatea activită- 
ţilor de probaţiune servesc unui dublu scop — pe de o 
parte, protecţia comunităţii prin monitorizare conti- 
nuă a comportamentului infractorului şi pe de altă par- 
te, reintegrarea socială a acestuia. 


Cor. DREPTUL 


nou viceministru 


M inisterul Justiției al Republi- 
cii Moldova are un nou vice- 


ministru. Guvernul l-a numit în această 
funcție pe Nicolae Eşanu. 

Într-o şedinţă a Executivului, ce a 
avut loc recent, a fost aprobată hotă- 
rîrea prin care în funcţia de viceminis- 
tru al Justiţiei, la propunerea ministru- 
lui Justiţiei Oleg Efrim, a fost numit 
Nicolae Eşanu. 

Potrivit unui comunicat al ministe- 
rului de ramură, Nicolae Eşanu revine 
în cadrul acestei instituţii, după ce an- 
terior, a deținut funcția de viceministru. 


Dînsul are 46 de ani şi este originar din satul Mingir, raionul Hîncești. În 
anii 1973-1983 a studiat la Şcoala medie din localitatea de baştină. În pe- 
rioada 1984-1986 şi-a exercitat serviciul militar în rîndul trupelor de grăni- 
ceri al Comitetului Securităţii de Stat, din fosta URSS. 

În anii 1988-1993 a studiat la Facultatea de Drept a Universităţii de Stat 
din Moldova (USM). După absolvirea facultăţii şi pînă în prezent, activea- 
ză în calitate de lector la Catedra Drept Civil a Facultăţii de Drept, USM. 


Din anul 1993, activează în calitate de 


avocat în cadrul Uniunii Avocaţilor. 


Începînd cu anul 1994, Nicolae Eşanu a participat la elaborarea mai multor 
proiecte de lege printre care: Proiectul Codului familiei şi Proiectul Codu- 


lui civil. 


Precizăm că, Nicolae Eşanu este al treilea viceministru pe care îl va 
avea Ministerul Justiţiei, după ce la 12 iunie curent, prin hotărîre de Guvern, 
a fost numită în funcţia de viceministru, Sabina Cerbu şi reconfirmat în 
cealaltă funcție de viceministru, Vladimir Grosu. 


L.D. 


Din Scuarul Gării Feroviare trebuie să 
dispară orice formă de comerţ 


unicipalitatea a emis o dispoziţie ca, în termen de 15 zile, toa- 
te gheretele, tonetele, aparatele automate şi punctele mobile de 
comerţ, instalate neautorizat şi autorizat în Scuarul Gării Feroviare şi pe 


teritoriul adiacent, pe raza de 50 metri, 


să fie evacuate. 


Potrivit unui comunicat de presă al Primăriei, măsurile sînt întreprinse 
în scopul asigurării edificării monumentului „În memoria victimelor regi- 
mului stalinist”, care va fi instalat pe Aleea Gării. 

Demontarea sau, după caz, strămutarea obiectivelor menţionate pe o 
altă adresă, se va efectua din contul agenţilor economici. În cazul nerespec- 
tării dispoziţiei emise de Primărie, gheretele, tonetele, aparatele automate, 
punctele mobile de comerţ vor fi evacuate în mod forţat de către serviciile 


municipale. 

În obiectiv — problema malpraxisului 


n obiectiv iarăşi avem proble- 
ma malpraxisului, de această 
dată în cazul copiilor-pacienţi. 

Autorităţile cu atribuţii în do- 
meniu trebuie să întreprindă mă- 
suri hotărîte pentru examinarea 
eficientă a cazurilor de malpraxis. 
Declaraţia aparţine avocatului par- 
lamentar pentru drepturile copilului 
Tamara Plămădeală, şi a fost făcută 
la o conferință de presă, în cadrul 
căreia au fost prezentate detalii ce 
vizează cele şapte petiţii examinate 
de ombudsman privind presupuse 
erori medicale cu consecinţe pen- 
tru sănătatea copiilor-pacienţi sau 
chiar care au condus la decesul 
acestora. 

Astfel, Tamara Plămădeală a 
remarcat faptul că în toate cazurile 
menţionate s-a atestat tendinţa ge- 
nerală de tergiversare a urmăririi 
penale, expertizele medico-legale 
s-au efectuat în termene exagerat 
de mari, cu emiterea concluziilor 
contradictorii, motiv pentru care, 
în unele cazuri, a fost solicitată 
efectuarea unor contra-expertize, 
inclusiv peste hotare. 

Printre problemele identificate 
în procesul de examinare a acestor 
cazuri, ombudsmanul copilului a 
evidențiat lipsa legislaţiei specifice 
în domeniul malpraxisului, a unui 
sistem național de raportare a erori- 


lor medicale, a practicii de soluţio- 
nare a litigiilor legate de erorile me- 
dicale pe cale amiabilă, de căinţă 


sului. Cazurile de prejudiciere adu- 
să sănătăţii pacienţilor sau şi mai 
grav — soldate cu decesul acestora 


evaluare a competenţei profesiona- 
le a medicilor, inclusiv prin prisma 
numărului de plîngeri parvenite din 

partea pacienți- 


Pa 


sinceră şi prezentare a scuzelor față 
de pacient, precum şi de acordarea 
prejudiciului material şi moral ca- 
uzate pacienţilor. În opinia avoca- 
tului parlamentar pentru drepturile 
copilului, Ministerul Sănătăţii nu 
întreprinde acţiuni ferme de con- 
tracarare a fenomenului malpraxi- 


— 
‘` 


în procesul de acordare a asistenței 
medicale, nu sînt cercetate adecvat, 
nu sînt recunoscute şi sancţionate. 
Tamara Plămădeală este de părere 
că a venit timpul ca pentru mal- 
praxis medicii să fie excluşi din 
sistem. De asemenea, este necesar 
să fie modificată metodologia de 


lor, şi să fie crea- 
tă o comisie inde- 
pendentă care să 
efectueze exper- 
tize medicale pe 
cazuri de erori 
medicale, în a 
cărei activitate 
să fie antrenați 
şi jurişti, dar şi 
reprezentanţi ai 
societăţii civile. 
Făcînd referi- 
re la două dintre 
cazuri în care, în 
baza rezultatelor 
expertizelor me- 
dicale internaţio- 
nale, „s-au iden- 
tificat încălcări 
care s-ar fi aflat 
în legătură de 
cauză cu conse- 
cinţele suportate de copii”, avocatul 
copilului şi-a exprimat speranţa că 
ele vor ajunge în instanţa de jude- 
cată. În acest mod ar putea fi creat 
un precedent judiciar şi ar putea fi 
responsabilizate cadrele medicale. 
Totodată, avocatul parlamentar 
consideră oportună crearea în ca- 


drul Ministerului Sănătăţii a unui 
fond de stat destinat tratării pacien- 
ţilor-victime ale malpraxisului. 

De menţionat e şi faptul că, în 
cadrul conferinţei de presă respec- 
tive, a fost remarcat rolul mass- 
media în semnalarea cazurilor de 
malpraxis medical. În acest sens, T. 
Plămădeală a precizat că în 3 din- 
tre cele 7 cazuri examinate privind 
presupuse erori medicale s-a au- 
tosesizat din presă. Ea a îndemnat 
reprezentanţii mass-media să men- 
ţină şi pe viitor în vizor cazurile de 
comitere a erorilor medicale şi să 
combată hotărît acest fenomen. 

Potrivit afirmațiilor avocatului 
parlamentar, în atenţia Centru- 
lui pentru Drepturile Omului au 
ajuns doar cîteva dintre posibilele 
cazuri de erori medicale, propor- 
ţia fenomenului fiind cu mult mai 
mare. De aceea, pentru asigurarea 
respectării drepturilor pacienţilor, 
a demnităţii şi integrităţii lor, con- 
solidarea drepturilor fundamentale 
ale omului în sistemul serviciilor 
de sănătate, devine imperios nece- 
sară conjugarea eforturilor tuturor 
factorilor din domeniu: ministerul 
de resort, comunitatea medicală 
din ţară, Instituţia avocaţilor par- 
lamentari, ONG-urile în domeniu, 
precum şi mass-media. 

Igor Corman în vizită la CCA: Libertatea 
mass-media este o condiţie de bază a unei 
societăţi democratice 


irul vizitelor de documen- 
tare, efectuate de către pre- 
şedintele Parlamentului Republicii 
Moldova Igor Corman, în cadrul 
instituţiilor aflate sub control par- 
lamentar, continuă. De data aceasta, 
gazda a fost Consiliul Coordonator 
al Audiovizualului (CCA). 
În cadrul întîlnirii cu membrii 
CCA şi conducătorii subdiviziuni- 


de emisie în cazuri neimportante. 
CCA consideră că cea mai bună 
sancțiune este cea pecuniară. Sco- 
pul CCA este dezvoltarea domeniu- 
lui audiovizualului şi sînt sigur că 
vom ajunge la rezultatul pe care 
ni-l dorim”, a opinat preşedintele 
Consiliului. 

La rîndul său, preşedintele Par- 
lamentului a solicitat CCA să utili- 


radiodifuziune şi televiziune „„Tele- 
radio-Moldova”, îndeplinirea reco- 
mandărilor Curţii de Conturi, urma- 
re a auditului CCA, extinderea tele- 
viziunii digitale la nivel național. 
Alte subiecte de discuţie au vizat 
activitatea de licenţiere a radiodifu- 
zorilor naționali, aplicarea uniformă 
a legislaţiei audiovizualului pe în- 
treg teritoriul Republicii Moldova, 
respectiv, susținerea ra- 


e 


lor instituției au fost abordate as- 
pectele referitoare la îmbunătăţirea 
legislaţiei privind reglementarea 
conţinutului audiovizual întru elimi- 
narea fenomenelor negative de pro- 
movare a pornografiei, violenţei şi 
abuzurilor asupra copiilor, precum 
şi alte încălcări. În context, Marian 
Pocaznoi a menţionat că instituţia 
pe care o conduce pregăteşte o se- 
rie de modificări la Codul audiovi- 
zualului. 

„„Vrem să venim cu modificări la 
capitolul sancţiuni pentru a avea o 
pîrghie mai esenţială şi a nu ajunge 
la momentele de retragere a licenţei 


zeze plenar instrumentarul legal pe 
care îl deţine pentru a-şi îndeplini 
atribuţiile funcţionale. „Libertatea 
mass-media este o condiţie de bază 
a unei societăţi democratice, iar ro- 
lul CCA este determinant. Scopul 
instituţiei este să asigure un spaţiu 
mediatic transparent, cu adevărat 
liber. Cred că este efortul nostru co- 
mun — şi a CCA, şi a Parlamentului, 
ca să asigurăm acest lucru”, a men- 
ţionat Igor Corman. 

De asemenea, Igor Corman 
şi Marian Pocaznoi au făcut un 
schimb de opinii privind rolul CCA 
în reformarea serviciului public de 


diodifuzorilor regionali, 
inclusiv pentru produce- 
rea de conţinut în limba 
minorităților naționale. 

În altă ordine de idei, 
Igor Corman a anunțat 
că în a doua jumătate a 
lunii septembrie, la Par- 
lament, va fi convocată 
o şedinţă cu participarea 
preşedinţilor comisiilor 
parlamentare şi a condu- 
cerii autorităţilor publice 
aflate sub control parla- 
mentar: „Rezultatul aces- 
tor vizite, inclusiv cea de 
la CCA, mi-au conturat 
necesitatea de a organiza 
la Parlament, în a doua 
jumătate a lunii septem- 
brie, pînă la începerea sesiunii de 
toamnă a Legislativului, o şedinţă. 
Am niște concluzii, nişte propuneri. 
Am să ascult şi părerea dumnealor, 
astfel ca să avem o cooperare cît 
mai eficientă între comisiile parla- 
mentare de profil şi aceste autorităţi 
publice aflate sub control parlamen- 
tar”. 

Precizăm că vizita la Consiliul 
Coordonator al Audiovizualului 
este a unsprezecea din seria de vi- 
zite efectuate în cadrul instituţiilor 
statului, la inițiativa preşedintelui 
Parlamentului Igor Corman. 


L.D. 


Tratament şi odihnă în Elveţia 
pentru 87 de copii provenind din 
10 instituţii rezidenţiale 


87 de copii, băieţi şi fete, din 
10 instituţii rezidenţiale (din Bălţi, 
Bender, Cahul, Cărpineni, Cea- 
dîr-Lunga, Gura-Galbenă, Hînceşti, 
Leova, Rezina şi Străşeni), bene- 
ficiază de un sejur de două săptă- 
mîni în tabăra de vară swisscor din 
Schwarzenburg, Elveţia. Copiii se 
află la odihnă la invitaţia Fundaţi- 
ei swisscor, în perioada 20 iulie-04 
august curent, informează un comu- 
nicat al Ministerului Educaţiei. 

Aceștia, provenind din familii 
social vulnerabile sau fiind cu anu- 
mite dizabilităţi, sînt găzduiţi de o 
echipă de medici specialişti care le 
oferă toate îngrijirile necesare. Pe 
parcursul sejurului, sînt organizate 
excursii, jocuri şi activităţi sportive. 


Participanţii la tabără au plecat în 
Elveţia cu două curse charter de pe 
Aeroportul Internaţional Chişinău, 
pe data de 20 şi 21 iulie 2013. 

Copiii sînt însoţiţi de 27 de 
adulţi (educatori, profesori), care 
au beneficiat de un training înain- 
te de plecarea în Elveţia. Criteriul 
de bază conform căruia s-a făcut 
selectarea a fost să provină din 
instituţia din care vor pleca copiii 
şi să cunoască una din limbile de 
circulaţie internaţională. 

Anterior, 239 de copii moldo- 
veni din instituţiile rezidenţiale 
s-au aflat în taberele de vară medi- 
cale swisscor, în anii 2007, 2010 şi 
2012. 


Republica Moldova și Turkmenistan 
au semnat mai multe acorduri de 


cooperare 


ai multe acorduri de cooperare între Republica Moldova şi Turkme- 
nistan au fost semnate în cadrul vizitei la Chişinău a preşedintelui 
Turkmenistanului Gurbangult Berdimuhamedov, printre acestea: un Acord 
interguvernamental de cooperare în domeniul culturii, un Memorandum de 
colaborare între Camerele de Comerţ, o Convenţie interguvernamentală pen- 
tru evitarea dublei impuneri şi prevenirea evaziunii fiscale şi un plan de con- 
sultări între Ministerele Afacerilor Externe, privind integrarea europeană. 
După semnarea acordurilor, Nicolae Timofti şi Gurbangult Berdîmuha- 
medov au ţinut o conferinţă de presă în care au dat asigurări că relaţiile între 
R. Moldova şi Turkmenistan vor evolua în următorii ani. 
„Am convingerea că vizita omologului turkmen va pune baza unei noi 
etape în relaţiile dintre ţările noastre. Am căzut de acord că actualul cadru 
juridic al cooperării nu corespunde cerinţelor şi am decis să modificăm 


legislația”, a opinat N. Timofii. 


Preşedintele R. Moldova a adăugat că în cadrul discuţiilor avute cu Gur- 
bangulî Berdimuhamedov s-a decis ca începînd cu anul viitor, în Turkme- 
nistan să fie organizate zilele culturii moldoveneşti. 

Precizăm că, preşedintele Turkmenistanului Gurbangult Berdimuhame- 
dov s-a aflat într-o vizită în ţara noastră în perioada 24-25 iulie. Agenda 
oficialului a inclus întrevederi cu premierul Iurie Leancă şi preşedintele 


Parlamentului Igor Corman. 

Inspectoratul General de Poliţie 
la raport 


eful Inspectoratului General de Poliție Ion Bo- 
drug a prezentat raportul de activitate al institu- 
cesta vizează primele şase luni ale anului 2013. 
Potrivit datelor raportului, pe parcursul primului 
semestru al anului curent, numărul de infracțiuni pe 


tiei. 


teritoriul R. Moldova a crescut cu 7,3%, în total fiind 
înregistrate 17 514 încălcări, cu 1165 mai multe față 
de acum un an. 

Şeful IPG a subliniat că, în medie, au fost înregis- 
trate 49,5 infracțiuni la 10 mii de locuitori. „Un nivel 
mai sporit al criminalității se înregistrează în Chişinău 

- 82 de cazuri, Bălți - 63, Comrat - 103, Ceadîr-Lun- 


ga - 116 şi Vulcănești - 74 de cazuri. Din totalul de 
crime, 81% reprezintă infracțiuni cu caracter uşor şi 
mai puțin grav. În scădere este numărul infracțiunilor 
excepționale şi deosebit de grave”, a precizat Ion Bo- 
drug. 

Motivele menţionate de I. Bo- 
drug privind creşterea numărului de 
infracțiuni sînt majorarea numărului 
de sesizări și denunţuri, lipsa suprave- 
gherii din partea părinţilor sau tutorilor 
asupra minorilor, numărul relativ mare 
al persoanelor dependente de alcool şi 
stupefiante, activitatea insuficientă a 
autorităţilor în cazul deţinuţilor eliberaţi 
şi altele. 

Autorii infracțiunilor au fost depistaţi 
practic în 80-90% din cazurile de om- 
ucideri şi tentative de omor, vătămări 
grave ale integrităţii corporale, violuri 
şi atacuri tîlhăreşti. 

De asemenea, la conferinţa de pre- 
zentare a raportului de activitate a IGP 
I. Bodrug a anunţat că în cadrul poliţiei 
de patrulare vor lucra mai multe femei, 
iar salariile angajaţilor ar putea creşte în 
2014. 

„Din numărul total al angajaţilor, 
8,6% sînt femei. Pentru perioada de 
timp următoare, avînd la bază priorită- 
tile reformei, şi în conformitate cu pri- 
orităţile care şi le-a asumat Guvernul 
pentru primele 100 de zile, este planificat de a spori 
numărul de femei angajate în Poliţia de Patrulare”, a 
remarcat Ion Bodrug. 

În ceea ce priveşte noile uniforme ale poliţiştilor, 
şeful IGP a menţionat că acestea vor fi purtate de către 
oamenii legii începînd cu luna august, curent. 

L.D. 


Suedia va sprijini eforturile de integrare 
europeană a Moldovei 


S uedia va sprijini în conti- 
nuare eforturile Republicii 
Moldova de integrare europeană. 
Autorităţile suedeze şi cele moldo- 
veneşti vor promova o serie de pro- 
grame de consolidare a democraţiei 
în Republica Moldova, iar o aten- 
ţie aparte va fi acordată descentra- 
lizării şi dezvoltării capacităţilor 
autorităţilor publice locale. Despre 
aceasta au discutat preşedintele 
Parlamentului Republicii Moldo- 
va Igor Corman, şi ambasadorul 
Regatului Suediei în Republica 
Moldova Ingrid Tersman, în cadrul 
unei întrevederi oficiale. 

Potrivit unui comunicat de pre- 
să al Parlamentului, ambasadorul 
Ingrid Tersman a salutat coope- 


rarea dintre puterea legislativă şi 
executivă din Republica Moldova 
şi a menţionat că autorităţile sue- 
deze elaborează Strategia regională 
pentru Europa de Est, pentru peri- 
oada 2014-2020. Obiectivele aces- 
tei reforme rezidă în consolidarea 
democraţiei, justiţiei şi dezvoltării 
durabile, precum şi în apropierea 
statelor participante ale Parteneri- 
atului Estic de UE. 

În cadrul întrevederii, Igor Cor- 
man şi Ingrid Tersman au discutat 
despre programul vizitei la Chişi- 
nău a preşedintelui Parlamentului 
Suediei Per Westerberg, una dintre 
ţările care au iniţiat Parteneriatul 
Estic. Vizita va avea loc pe data 
de 2 septembrie 2013. Alte subiec- 


te de discuţie au vizat priorităţile 
agendei legislative pentru sesiunea 
de toamnă a Parlamentului, per- 
spectivele Summitului de la Vil- 
nius pentru integrarea europeană 
a Republicii Moldova, proiectele 
de modernizare a ţării respective, 
schimbul de experienţă şi bune 
practici întru consolidarea demo- 
craţiei din Republica Moldova. 

Interlocutorii au făcut o retros- 
pectivă a activităţilor din cadrul 
Programului de asistenţă a Parla- 
mentului Republicii Moldova sus- 
ţinut de către Parlamentul Suediei 
pentru consolidarea democraţiei 
parlamentare. Programul a fost im- 
plementat în perioada 2012 - iunie 
2013. 


Procuratura solicită implicare în 
combaterea criminalităţii cibernetice 


P rocuratura Generală lansează pentru consultare 
publică proiectul Planului de Acțiuni în dome- 
niul prevenirii şi combaterii criminalității cibernetice, 
care urmează a fi aprobat printr-un ordin interdeparta- 
mental de 11 instituţii de stat. Reprezentanţii societăţii 
civile, persoanele fizice şi juridice sînt îndemnate să se 
expună asupra documentului, să prezinte opinii şi propu- 
neri relevante. 

Documentul elaborat de Procuratura Generală preve- 
de o perioadă de implementare de 3 ani şi are drept scop 
ajustarea legislaţiei naţionale la prevederile Convenţiei 
Consiliului Europei privind criminalitatea informatică, 
adoptată la 23 noiembrie 2001, la Budapesta, asigurarea 
executării Legii nr.20-XVI din 03.02.2009, cu privire la 
prevenirea şi combaterea infracţiunilor informatice. 

Printre obiectivele de bază ale planului se eviden- 
ţiază: perfecţionarea cadrului legislativ şi asigurarea 
aplicării prevederilor legislaţiei în domeniu (inclusiv 
referitor la conservarea probelor, la competenţa exerci- 
tării şi conducerii urmăririi penale în cazul infracţiunilor 


cibernetice, la păstrarea datelor generate sau prelucrate 
în legătură cu furnizarea serviciilor de comunicaţii elec- 
tronice accesibile publicului sau de reţele de comunicaţii 
publice, reglementarea „Internetului”); asigurarea func- 
ţionării unui mecanism eficient de semnalare a crimelor 
cibernetice; asigurarea transparenţei şi intensificarea co- 
operării dintre instituţiile publice şi societatea civilă; im- 
plementarea standardelor internaţionale în domeniu etc. 

Controlul asupra executării Ordinului va fi pus în 
sarcina Secţiei tehnologii informaţionale şi investigaţii 
ale infracţiunilor în domeniul informaticii a Procuratu- 
rii Generale, dar şi a conducătorilor organelor care exer- 
cită activitate specială de investigaţii. 

Proiectul final al Planului poate fi vizualizat pe si- 
te-ul oficial al Procuraturii (www.procuratura.md), com- 
partimentul „Informaţii”, subrubrica „Planuri şi progra- 
me ale Procuraturii Republicii Moldova”, iar propu- 
nerile şi obiecțiile pot fi expediate la adresa v.soltan(Q 
procuratura.md. 

Serviciul de presă al Procuraturii Generale 


Mediatorii comunitari romi 
la dialog cu reprezentanţii 
Guvernului 


I n contextul eforturilor de a in- 
stituționaliza serviciul media- 
torului comunitar la scară națională, 
recent, în cadrul platformei Foru- 
mului pentru Politici Publice pro- 
rome a fost organizată o întîlnire de 
lucru între mediatorii comunitari 
romi ce urmează să fie angajați şi 
reprezentanții Guvernului Republi- 
cii Moldova. 

Din partea Exe- 
cutivului, la eveni- 
ment au participat 
vice-ministrul Mun- 
cii, Protecţiei Sociale . 
şi Familiei Sergiu 
Sainciuc şi reprezen- 
tantul Cabinetului 
primului ministru al 
Republicii Moldova ¿| 
Ruslan Stânga. i 

În cadrul întîlni- 
rii s-a discutat des- 
pre ultimele evoluții 
privind definitivarea 
procesului de instituționalizare a 
mediatorilor, în special despre Re- 
gulamentul de angajare a funcției 
mediatorului comunitar şi recoman- 
dările făcute în sensul unei mai bune 
redactări a acestuia. 

Reprezentanţii mediatorilor Va- 
leriu Căldăraru şi Elena Bogdan au 
vorbit despre provocările legate de 
procedura de angajare în raport cu 
competențele necesare ale persoane- 
lor care urmează să ocupe postul me- 
diatorului comunitar. La fel, a fost 
discutat subiectul dotării locului de 
muncă cu echipament necesar pen- 
tru exercitarea calitativă a funcţiei. 

Participanţii la eveniment au 
căzut de comun acord să continue 


dialogul în vederea  eficientizării 
procesului de instituţionalizare a 
funcţiei mediatorului comunitar în 
comunităţile de romi. În acest sens, 
a fost convenit asupra necesităţii 
organizării, în scurt timp, a unei 
întîlniri cu reprezentanţii APL a co- 
munităţilor vizate pentru a-i infor- 
ma în vederea desfăşurării fluide şi 
competenţa procesului de selectare 


a mediatorilor, dar şi despre impor- 
tanţa creării unui parteneriat con- 
structiv între mediatorul comunitar, 
comunitate şi APL. 

Evenimentul a fost găzduit de 
Ministerului Muncii, Protecţiei So- 
ciale şi Familiei la care au participat 
mediatori comunitari romi din mai 
multe raioane ale ţării (Hînceşti, 
Drochia, Soroca etc.). 

Forumul pentru Politici Publi- 
ce pro-rome a fost creat, recent, de 
către Centrul de Resurse şi Consul- 
tanță „Ograda Noastră” ca un cadru 
informal de discuţii privind politi- 
cele publice ce vizează comunităţile 
de romi la nivel local în Republica 
Moldova. 


A fost aprobată Strategia reformei 
cadrului de reglementare a activităţii 
de întreprinzător 


G uvernul a aprobat în prima 
şedinţă tematică închisă, 
care s-a desfăşurat, recent, la Holer- 
cani, Strategia reformei cadrului de 
reglementare a activităţii de între- 
prinzător pentru anii 


publice, eficientizarea interacțiunii şi 


în special în procesarea şi schimbul 
de informaţii. În acest scop, Guver- 
nul intenționează să utilizeze pe larg 


2013-2020. Strate- 
gia se bazează petrei 
obiective principale: 
dezvoltarea unui sis- 
tem de reglementare 
a facilitaţilor, dez- 
voltarea  stimulen- 
telor pentru imple- 
mentarea efectivă a 
reformelor, îmbună- 
tăţirea comunicării şi 
creşterea participării 
părţilor interesate în 
reforme. 

Potrivit unui co- 
municat de presă al 
Guvernului, noua strategie vine să 
schimbe filosofia reformelor anteri- 
oare, accentul fiind pus pe dezvolta- 
rea economică bazată pe investiţii şi 
competitivitate. Totodată, strategia 
are drept scop promovarea unui sis- 
tem de reglementare mai inteligent, 
ceea ce înseamnă reguli mai clare de 
joc, flexibilitate de aplicare a inova- 
ţiilor şi standardelor de performanţă 
pentru mediul de afaceri. 

Obiectivele specifice ale strategi- 
ei ţintesc optimizarea cadrului de re- 
glementare şi a procedurilor adminis- 
trative, prin modernizarea serviciilor 


infrastructura de servicii electronice 
sectoriale creată cu sprijinul partene- 
rilor de dezvoltare. 

În aceeaşi şedinţă, Executivul 
a discutat Planul de acţiuni privind 
dezvoltarea mediului de afaceri în 
perioada 2013-2014. Documentul va 
fi supus dezbaterilor în cadrul unor 
consultări cu reprezentanţii busine- 
ssului în perioada imediat următoare. 

Această şedinţă a Guvernului a 
fost prima din cele cinci şedinţe te- 
matice la care vor fi examinate ches- 
tiuni importante pentru dezvoltarea 
economică a ţării. 

Reguli cu privire la păşunat 


R plamani cu pri- 
vire la păşunat şi 
cosit, aprobat prin Hotărîrea 
Guvernului nr. 667 din 23 
iulie 2010, stabileşte regulile 
ce ţin de crearea, protecţia şi 
utilizarea durabilă a păşuni- 
lor şi fineţelor pe terenurile 
din fondul funciar, proprie- 
tate publică a unităţilor admi- 
nistrativ-teritoriale, cu excep- 
ţia ariilor naturale protejate 
de stat şi terenurilor fondului 
forestier. 
C erințele Regulamen- 
tui se aplică gospo- 
dăriilor individuale, agenţilor 
economici şi autorităţilor 


publice locale. Organele ad- 
ministraţiei publice locale 
stabilesc sectoarele şi terme- 
nul de păşunat pe terenurile 
fondului funciar proprietate 
publică a unităţilor adminis- 


trativ-teritoriale, pe care tre- 
buie să le anunţe cu 10 zile 
înainte de termenul fixat, res- 
pectarea lor fiind obligatorie 
pentru toţi deţinătorii de ani- 
male. Păşunatul nu se admite 
înainte de ultima decadă a 
lunii aprilie sau prima deca- 
dă a lunii mai, cînd solul s-a 
zvîntat şi temperatura aerului 
nu scade noaptea sub +5*C, 
iar plantele au înălțimea mi- 
nimă de aproximativ 10 cm 
— în cazul păşunilor formate 
din plante de talie joasă, şi 
de aproximativ 15 cm — pe 
păşunile formate din plante 
de talie înaltă. Pe păşunile 
situate în pante, cu gradul 
slab de acoperire a solului cu 
vegetaţie şi pe care persistă 
pericolul de eroziune, păşu- 
natul trebuie să înceapă în 
ultima decadă a lunii mai 
sau în prima decadă a lunii 
iunie. Perioada de păşunat 
trebuie să varieze în func- 
ție de condiţiile climatice şi 
starea asociaţiilor de plante 
din zona respectivă. În lunci 
trebuie să se organizeze pînă 
la 4 cicluri de păşunare, iar 
pe păşunile de pe versanţi — 
pînă la 3 cicluri. Perioada 
de păşunat trebuie să se în- 
cheie în prima decadă a lunii 
noiembrie sau cu o lună îna- 
inte de coborîrea temperaturii 
medii în decurs de 24 de ore 
sub 0°C. 

La atribuirea terenurilor 
pentru păşunat, organele 
administraţiei publice locale 
trebuie să ţină cont de speci- 
ile de animale şi compoziţia 
floristică a păşunilor. Pen- 
tru păşunatul bovinelor, or- 
ganele administraţiei publice 


locale trebuie să repartizeze 
terenurile cu dominarea gra- 
mineelor şi leguminoaselor, 
situate în luncile rîurilor şi 
în partea inferioară a ver- 
sanţilor. Pentru tineretul de 
pînă la vîrsta de cinci luni 
trebuie să se repartizeze te- 
renuri cu plante mustoase. 
Pentru ovine şi caprine, or- 
ganele administraţiei publice 
locale trebuie să repartizeze 
terenuri cu graminee şi le- 
guminoase xerofite sau cu 
varietăţi de talie joasă, am- 
plasate în partea superioară a 
versanților. 

Autorităţile administra- 
ţiei publice locale trebuie să 
întocmească amenajamente 
pastorale şi planuri privind 
lucrările de întreţinere, ame- 
liorare şi exploatare raţională 
a păşunilor publice, în con- 


formitate cu Legea zooteh- 
niei nr. 412-XIV din 27 mai 
1999. În scopul utilizării du- 
rabile a păşunilor, utilizatorii 
de păşuni trebuie să asigure 
rotația sectoarelor de păşu- 
nat conform recomandărilor 
stabilite. La elaborarea sche- 
mei de rotaţie, utilizatorii de 
păşuni trebuie să ţină cont de 
următoarele cerinţe: 

a) modificarea anuală a 
ordinii de păşunat a parcele- 
lor (dacă în anul curent pă- 
şunatul se începe cu prima 
parcelă, apoi în anul următor 
perioada de păşunat se va în- 
cepe cu parcela a doua, apoi 
cu a treia etc.); 

b) utilizarea periodică a 
cositului în parcele, începînd 
cu parcelele în care s-a înce- 
put păşunatul în primăvara 
anului precedent; 

c) colectarea periodică a 
seminţelor de specii de plan- 
te valoroase pentru hrana 
animalelor, iar pentru unele 
păşuni se va asigura o între- 
rupere temporară a păşuna- 
tului, cu aplicarea măsurilor 
agrotehnice. 

Organele administraţiei 
publice locale trebuie să ela- 
boreze Planul lucrărilor de 
întreţinere, ameliorare şi ex- 
ploatare raţională a păşunilor 
publice, conform legislaţiei 
în vigoare cu privire la păşu- 
nat şi cosit şi luînd în consi- 
derare următoarele: 

a) cantitatea de masă fu- 
rajeră necesară pentru anima- 
le şi posibilitatea păşunii de a 
asigura această cantitate; 

b) atribuirea terenurilor 
pentru diferite specii de ani- 
male; 

c) consecutivitatea păşu- 
natului pe sectoare. 

Utilizatorii de păşuni tre- 
buie să asigure respectarea 
presiunii admisibile asupra 
păşunii (PAP), care se expri- 
mă în cap de animal conven- 
tional la hectar (CAC/ha) şi 
se calculează de autoritatea 
publică locală conform for- 
mulei: 

P 
PAP = ------------------ , 
RxD 

unde: 

- PAP — presiunea admisi- 
bilă asupra păşunii, CAC/ha; 

- P — productivitatea unui 
hectar de păşune/masă verde, 
kg/ha; 

- R — raţia de furaj pentru 
24 de ore a unei bovine; 

- D — durata perioadei de 
păşunat, zile. 

La determinarea presiu- 
nii admisibile asupra păşunii 
în cazul altor specii de ani- 
male este necesar să se aplice 
datele privind raţia zilnică 
de furaj pentru diferite spe- 
cii de animale şi coeficienţii 
de transformare pentru alte 
specii de animale. Suprafa- 
ţa necesară pentru păşunatul 
unei cirezi de bovine se cal- 
culează reieşind din presiu- 
nea admisibilă asupra păşu- 
nii. În raioanele din Nordul 
republicii, încărcătura la 10 
ha de păşune trebuie să con- 
stituie pînă la 10 bovine, în 
raioanele de Centru — pînă la 
8 bovine, iar în cele de Sud 

— pînă la 6 bovine. În cazul 
tipurilor şi subtipurilor de sol 
cu productivitate redusă (sol 
salinizat, alcalinizat, calca- 
ros, nisipos etc.), presiunea 
admisibilă asupra păşunii se 
reduce cu 15% în raport cu 
productivitatea păşunii. 

În scopul pregătirii pă- 
şunilor pentru perioada de 
păşunat, utilizatorii de pă- 
şuni trebuie să îngrădească 
parcelele pentru păşunat, să 
amenajeze pe acestea ocoale 
şi terenuri pentru adăpatul vi- 
telor. Amenajarea ocoalelor 
pentru vite se efectuează la 
o distanță mai mare de 300- 
500 m de la bazinele de apă, 
cu excepţia rîului Prut, a flu- 
viilor Nistru şi Dunăre, unde 
această distanţă va fi mai 
mare de 1000 m. Ocoalele de 
vară se îngrădesc cu instalaţii 
portabile. În scopul asigură- 
rii productivităţii păşunilor şi 
creării condiţiilor favorabile 
pentru dezvoltarea plante- 
lor, organele administrației 
publice locale trebuie să 
asigure păşunatul în sistem 
de parcele. Utilizatorii de pă- 
şuni, conform sistemului de 
parcele prescris de organele 
administrației publice locale, 
separă parcelele pentru păşu- 
nat, fiecare avînd ieşire la te- 
renul pentru adăpat şi la ocol, 
limitînd trecerea animalelor 
în alte parcele. Utilizatorii 
de păşuni efectuează deli- 
mitarea parcelelor, luînd în 
considerare formele naturale 
de relief (rîuri, văi), vegetaţia 
lemnoasă existentă (lizieră, 
pîlcuri de arbori), drumurile, 
indicatoarele convenţionale, 


gardurile vii sau gardurile 
propriu-zise. 

La elaborarea sistemului 
de păşunat, organele admi- 
nistraţiei publice locale tre- 
buie să aplice următoarele 
criterii: 

a) parcelarea păşunii; 

b) stabilirea numărului 
de parcele în funcţie de dura- 
ta medie a ciclului de păşu- 
nat şi durata de păşunat pe o 
parcelă; 

c) stabilirea configurației 
parcelelor, de regulă, sub for- 
mă de dreptunghi cu laturile 
de 1:2 sau 1:3; 

d) admiterea accesului 
animalelor în parcelă pentru 
păşunatul următor peste circa 
25 de zile — în zona de Nord 
a republicii, şi peste circa 30 
de zile — în zona de Sud, pen- 
tru ca plantele să reuşească să 
se dezvolte normal; 

e) stabilirea suprafeţei 
optime a unei parcele pentru 
păşunat de 4-5 ha. 

Timpul favorabil pentru 
păşunatul animalelor este di- 
mineaţa şi seara. În zilele de 
vară, cu temperaturi ridicate 
(mai mult de 350C), se admi- 
te şi noaptea. După păşunat, 
iarba nepăscută este necesar 
să rămînă la înălțimea de 
aproximativ 5 cm de la su- 
prafaţa solului. 

Aprovizionarea cu apă 
se realizează cu adăpători 
mobile sau staţionare. Adă- 
pătoarele staționare se con- 
struiesc la aproximativ 800 
m de la păşune. Suprafaţa de 
trafic intens din jurul adăpă- 
torilor se consolidează prin 
pietruire sau betonare şi se 
asigură o pantă de scurgere 
a apei. Timpul pentru adă- 
parea unui grup de animale 
nu trebuie să depăşească o 
oră. Jgheaburile de adăpare 
se curăţă cel puţin o dată 
pe săptămînă. Se admite 
adăparea direct din rîuri sau 
izvoare, cînd parcelele pen- 
tru păşunat sînt amenajate 
în zona adiacentă a rîurilor, 
creînd treceri speciale pen- 
tru animale spre sursa de apă 
şi amenajînd locuri de adă- 
pare pietruite, pentru a men- 
ţine apa curată. 

Perioada optimă pentru 
cosit este de la înspicare 
pînă la înflorirea graminee- 
lor dominante valoroase sau 
perioada îmbobocirii-înflo- 
ririi leguminoaselor. Cositul 
fineţelor trebuie să se efec- 
tueze la o înălţime nu mai 
mică de 5 cm de la suprafaţa 
solului. Durata cositului nu 
trebuie să depăşească 10 
zile. O dată la 2-3 ani se 
coseşte într-o perioadă mai 
târzie, pentru a da posibi- 
litate plantelor să formeze 
seminţe. Ultimul cosit se 
efectuează în ultima decadă 
a lunii septembrie - prima 
decadă a lunii octombrie sau 
cu cel puţin trei săptămîni 
înainte de perioada înghe- 
ţurilor permanente, conform 
prognozelor meteorologice. 
Dacă ultimul cosit se execu- 
tă mai târziu de prima decadă 
a lunii octombrie, acesta tre- 
buie să se efectueze la înălți- 


DREPTUL 


é Avocatul dvs. la domiciliu 


La întrebări 


răspunde juristul 


Vitalie MODRÎNGĂ 


Potrivit articolului 78 din 
Codul muncii, care se referă 
la suspendarea contractului 
individual de muncă, la iniți- 
ativa uneia dintre părți, con- 
tractul individual de muncă 
se suspendă din inițiativa sa- 
lariatului în caz de: 

a) concediu pentru îngri- 
jirea copilului în vîrstă de 
pînă la 6 ani; 

b) concediu pentru îngri- 
jirea unui membru bolnav al 
familiei cu durata de pînă la 
un an, conform certificatului 
medical; 

c) urmare a unui curs de 
formare profesională în afa- 
ra unității, potrivit art.214 
alin.(3) din Codul muncii, 
potrivit căruia, în cazul în 
care salariatul vine cu iniți- 
ativa participării la o formă 
de formare profesională cu 
scoatere din activitate, orga- 


Aş putea solicita angajatorului încetarea 

temporară a serviciului pe motiv de nerespectare 

a condițiilor de muncă? În ce cazuri legea acor- 

o dă dreptul salariatului de a cere suspendarea 
contractului individual de muncă? 


Vladimir Cătană, 
r-n Cahul 


nizată în afara unităţii, anga- 
jatorul trebuie să examineze 
solicitarea scrisă a salariatu- 
lui în comun cu reprezentan- 
ţii salariaţilor; 

d) ocupare a unei funcţii 
elective în autorităţile publi- 
ce, în organele sindicale sau 
în cele patronale; 

e) condiţii de muncă ne- 
satisfăcătoare din punctul de 
vedere al protecţiei muncii; 
precum şi 

f) din alte motive prevă- 
zute de legislaţie. 

Conform  alin.(2) din 
acelaşi articol, contractul 
individual de muncă poate fi 
suspendat din iniţiativa an- 
gajatorului: 

a) pe durata anchetei de 
serviciu, efectuate în condi- 
tiile Codului muncii; 

b) în alte cazuri prevăzu- 
te de legislaţie. 


i Stimaţi cititori! 


Redacția va răspunde la întrebările Dvs. 
numai la prezentarea acestui cupon. 

Întrebarea trebuie formulată clar şi cît 
mai concis, pe o foaie aparte. 

Decupați cuponul şi. împreună cu între- 


2009, str. A. Mateevici nr. 60, bir. 222. 

Numele, prenumele: 


barea Dvs, trimiteți-l pe adresa: Chişinău, | 


| (iulie 2013, nr. 28(479) | 


me mai mare (aproximativ 7 
cm). La o înălțime mai mare 
se cosesc fîneţele semănate 
în anul înființării, pentru a 
favoriza înrădăcinarea şi în- 
frăţirea plantelor. 

Nu se admite: 

1) păşunatul: 

a) timpuriu, imediat după 
topirea zăpezilor; 

b) pe terenuri umede, 
imediat după ploaie; 

c) pe păşunile de pe so- 
lurile hidromorfe de luncă, 
pînă la uscarea solului; 

d) plantelor de talie înal- 
tă la o înălțime mai mică de 
5 cm; 

e) plantelor de talie joasă 
la o înălțime mai mică de 3 
cm; 

f) în perioada de repaus 
vegetativ al plantelor; 

g) în primul an de înfiin- 


tare a păşunilor; 

2) păşunatul ovinelor şi 
caprinelor pe păşunile desti- 
nate bovinelor; 

3) păşunatul comun al di- 
feritor specii de animale, pă- 
şunatul animalelor bolnave; 

4) desțelenirea păşunilor 
naturale, indiferent de starea 
lor productivă: 

a) situate pe terenurile 
în pantă mai mare de 170, 
deoarece există pericol de 
declanşare a fenomenelor de 
eroziune; 

b) situate în apropierea 
ravenelor, indiferent de pan- 
ta terenului; 

c) pe soluri superficiale 
cu fragmente din roca pa- 
rentală aproape de suprafa- 
ţa solului sau care au pînza 
freatică la adîncimea mai 
mică de 50 cm. 


DREPTUL 


Citaţii AL judecată j 


Curtea de Apel Chişinău solicită prezentarea reprezentan- 
tului SRL „MVK Inginerie”, pentru data de 17 septembrie 
2013, ora 11.00, la şedinţa de judecată (mun. Chişinău, bdul 
Ştefan cel Mare, nr. 73, sala nr. 3, et. 2) în calitate de apelant 
în cauza civilă intentată de SRL „MVK Inginerie” către SRL 
„Instaltermo” privind încasarea datoriei. 

Judecător A. Gavriliţa 
+... 

Judecătoria Buiucani mun. Chişinău, în conformitate cu 
art.108 CPC al RM, solicită prezentarea cet. Danilov Igor, 
pentru data de 3 octombrie 2013, ora 9.20, la şedinţa de jude- 
cată (str. M. Viteazul, nr. 2, bir. 615) în calitate de pîrît în ca- 
uza civilă nr. 2-3928/2013, la cererea înaintată de SRL „Easy 
Credit” privind încasarea datoriei. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător Elena Cojocari 


+... 

Judecătoria Rîşcani mun. Chişinău solicită prezentarea 
cet. Gardei Alexandru, cu domiciliul: mun. Chişinău, str. Doi- 
na, nr. 150/4, apt. 3, pentru data de 8 august 2013, ora 10.10, 
la şedinţa de judecată (mun. Chişinău, bdul Ştefan cel Mare, 
nr. 73, bir. 225, în incinta Judecătoriei Comerciale de Circum- 
scriptie) în calitate de pîrît în cauza civilă intentată de Proţiuc 
Dumitru. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător Iu. Ţurcan 
+... 

Judecătoria Rîşcani mun. Chişinău solicită prezentarea re- 
prezentantului „Program Consulting” SRL, cu sediul: mun. 
Chişinău, str. Timişoara, nr. 29, pentru data de 15 august 2013, 
ora 10.15, la şedinţa de judecată (mun. Chişinău, bdul Ştefan 
cel Mare, nr. 73, bir. 225, în incinta Judecătoriei Comerciale 
de Circumscripţie) în calitate de pîrît în cauza civilă intentată 
de Ceban Tatiana. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător Iu. Ţurcan 
+++ 

Judecătoria Orhei solicită prezentarea cet. Panco Anatol, 
cu ultimul domiciliu: satul Mitoc, Orhei, pentru data de 19 
august 2013, ora 9.30, la şedinţa de judecată (Orhei, str. V. 
Mahu nr. 135, et.2) la acțiunea înaintată de Mocanu Stela pri- 
vind încasarea datoriei. 

Prezența este obligatorie. În caz de neprezentare, cauza va 
fi examinată în lipsa părții absente. 

Judecător Veronica Cupcea 
+++ 

Judecătoria Hînceşti, în conformitate cu art.108 CPC al 
RM, solicită prezentarea cet. Robu Ion, domiciliat: satul Bo- 
ghiceni, Hînceşti, pentru data de 22 august 2013, ora 10.00, 
la şedinţa de judecată (or. Hînceşti, str. Chişinăului, nr. 7, bir. 
13) în calitate de pîrît în cauza civilă nr. 2-816, la cererea de- 
pusă de Robu Angela privind desfacerea căsătoriei, stabilirea 
domiciliului copilului. 

Prezența este obligatorie. În caz de neprezentare, cauza va 
fi examinată în lipsa părții absente. 


Judecător Tamara Mereuță 


+... 

Judecătoria Orhei, în conformitate cu art.108 CPC al RM, 
solicită prezentarea cet. Mironaş Victor, domiciliat: or. Orhei, 
str. T. Roman, nr. 74, pentru data de 12 septembrie 2013, ora 
9.15, la şedinţa de judecată (Orhei, str. V. Mahu nr. 135, et.2, 
bir. 5) în calitate de pîrît în cauza civilă intentată de Rotari 
Aliona privind decăderea din drepturile părinteşti. 

Prezenţa este obligatorie. În caz de neprezentare, cauza va 
fi examinată în lipsa părţii absente. 

Judecător Sergiu Procopciuc 
+++ 

Judecătoria Orhei, în conformitate cu art.108 CPC al RM, 
solicită prezentarea cet. Saharnean Alexandru Victor, domi- 
ciliat: satul Pohrebeni, Orhei, pentru data de 18 septembrie 
2013, ora 9.20, la şedinţa de judecată (Orhei, str. V. Mahu nr. 
135, et.2, bir. 5) în calitate de pîrît în cauza civilă intentată de 
Auer Veronica privind decăderea din drepturile părintești. 

Prezența este obligatorie. În caz de neprezentare, cauza va 
fi examinată în lipsa părții absente. 

Judecător Sergiu Procopciuc 
+++ 

Judecătoria Orhei, în conformitate cu art.108 CPC al RM, 
solicită prezentarea cet-lor: Todiță Vladimir, Todiţă Vera, do- 
miciliați: satul Bieşti, Orhei (adresa de contact: mun. Chişinău, 
str. Alecu Russo, nr. 10, apt. 1), pentru data de 19 septembrie 
2013, ora 11.45, la şedinţa de judecată (Orhei, str. V. Mahu nr. 
135, et.2, bir. 5) în calitate de pîrîți în cauza civilă intentată de 
ÎCS „Express Leasing” SRL privind încasarea datoriei. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător Sergiu Procopciuc 


+++ 


Judecătoria Orhei, în conformitate cu art.108 CPC al RM, 
solicită prezentarea cet. Ioniță Elena, domiciliată: satul Ta- 
băra, Orhei, pentru data de 27 septembrie 2013, ora 9.45, la 
şedinţa de judecată (Orhei, str. V. Mahu nr. 135, et.2, bir. 5) 
în calitate de pîrît în cauza civilă înaintată de Olari Fiodor 
privind desfacerea căsătoriei. 

Prezența este obligatorie. În caz de neprezentare, cauza va 
fi examinată în lipsa părții absente. 


Judecător Ecaterina Buzu 


+++ 

Judecătoria Drochia, în conformitate cu art.108 CPC al 
RM, solicită prezentarea cet. Cojocaru Nicolae, cu adresa: or. 
Drochia, str. Dorohoi, nr. 115 (adresa de contact: mun. Bălţi, 
str. Alexandru cel Bun, nr. 26, apt. 13) şi Catalnicova Tatiana, 
cu adresa: mun. Bălți, str. Alexandru cel Bun, nr. 26, apt. 13, 
pentru data de 4 octombrie 2013, ora 10.00, la şedinţa de jude- 
cată (or. Drochia, str. 31 August 1989, nr. 7, bir. 1) în calitate 
de pîrîţi în cauza civilă intentată de ÎCS „Express Leasing” 
SRL privind încasarea datoriei. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător V. Zaporojan 


+++ 

Judecătoria Hînceşti, în conformitate cu art.108 CPC al 
RM, solicită prezentarea cet-lor: Rotaru Ivan Pavel, a.n. 
07.12.1962, Rotaru Grigore Pavel, a.n. 19.03.1957 şi Rotaru 
Petru Pavel, a.n. 16.04.1959, domiciliați: satul Mingir, Hîn- 
ceşti, pentru data de 17 octombrie 2013, ora 15.00, la şedin- 
ţa de judecată (or. Hînceşti, str. Chişinăului, nr. 7, bir. 15) în 
calitate de persoane interesate în cauza civilă, la cererea cet. 
Rotaru Sofia Grigore privind constatarea faptului acceptării 
succesiunii. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător Mihail Macar 


ANUNȚ 

Executorul judecătoresc Caduc Maria solicită prezen- 
tarea debitorului SC „,ROTAUTO-TRANS” SRL, IDNO 
— 1004600066230, la sediul biroului său situat pe adresa: 
mun. Chişinău, str. Kiev, nr. 6/1, oficiul nr. 3, în vederea fa- 
miliarizării cu materialele procedurii de executare nr. 081- 
351/13, intentată în baza Titlului executoriu nr. 2-2054/12, 
din 07.08.2012, emis de Judecătoria Botanica mun. Chişinău 
privind transmiterea silită a bunurilor gajate conform contrac- 
tului de gaj nr. 1402/2011, din 04.03.2011, nr. 1402-1/2011, 
din 23.03.2011 şi nr. 1402-2/2011, din 06.05.2011, către ÎCS 
„Top Leasing” SRL. 

Neprezentarea debitorului/reprezentantului nu va împiedi- 
ca executarea documentului executoriu şi aplicarea măsurilor 
de asigurare a executării necesare. 

Executor judecătoresc 


ANUNȚ 

Executorul judecătoresc Caduc Maria solicită pre- 
zentarea debitorului SC „„RISTIN-LUX” SRL, IDNO — 
1005600047726, la sediul biroului său situat pe adresa: mun. 
Chişinău, str. Kiev, nr. 6/1, oficiul nr. 3, tel. (022) 44-29-31, 
în vederea familiarizării cu materialele procedurii de execu- 
tare nr. 081-350/13, intentată în baza Titlului executoriu nr. 
2-2294/2012, din 05.12.2012, emis de Judecătoria Ciocana 
mun. Chişinău privind transmiterea silită a bunurilor gajate 
conform contractului de gaj nr. 1543-A/2011, din 10.10.2011, 
către ÎCS „Top Leasing” SRL. 

Neprezentarea debitorului/reprezentantului nu va împiedi- 
ca executarea documentului executoriu şi aplicarea măsurilor 
de asigurare a executării necesare. 

Executor judecătoresc 


ANUNȚ 

Executorul judecătoresc Caduc Maria solicită prezentarea 
debitorului SRL „SAN-PRODEO”, IDNO — 1010600027340, 
la sediul biroului său situat pe adresa: mun. Chişinău, str. 
Kiev, nr. 6/1, oficiul nr. 3, în vederea familiarizării cu ma- 
terialele procedurilor de executare nr. 081-328/13 şi 081- 
329/13, intentate în baza Titlului executoriu nr. 2e-272/2013, 
din 14.03.2013, emis de Judecătoria Ciocana mun. Chişinău 
privind transmiterea silită a utilajului conform contractului 
de cesiune nr. 717-CES/2011, din 18.07.2011 şi contractului 
de leasing financiar nr. 717/2008, din 09.12.2008, către ÎCS 
„Top Leasing” SRL. 

Se obligă administratorul SRL „SAN-PRODEO” d-na 
Snighiriov Natalia Mihail, a.n. 25.03.1978, să prezinte exe- 
cutorului judecătoresc Caduc Maria, pe suport de hîrtie, in- 
formația unde este depozitat utilajul ce aparține cu drept de 
proprietate ÎCS „Top Leasing” SRL, aflat în posesiunea SRL 
„SAN-PRODEO”, în temeiul contractului de cesiune nr. 717- 
CES/2011, din 18.07.2011 şi contractului de leasing financiar 
nr. 717/2008, din 09.12.2008. 

Neprezentarea debitorului/reprezentantului nu va împiedi- 
ca executarea documentului executoriu şi aplicarea măsurilor 
de asigurare a executării necesare. 

Executor judecătoresc 


Maria Caduc 


Maria Caduc 


Maria Caduc 

Important! 


Prin decizia Consiliului Institutului 
Naţional al Justiţiei, termenul de depunere 
a cererilor pentru înscrierea la concursul 


de admitere la INJ, în 2013, a fost prelungit 
pînă la 16 august, inclusiv. Condiţiile le 
găsiţi la Admiterea 2013, pe pagina web a 
INJ — www.inj.md 


ANUNȚ 


Executorul judecătoresc Oxana Burlac anunţă licitaţia pu- 
blică pentru data de 6 august 2013, ora 9.30 pe adresa: mun. 
Chişinău, str. Alexandru cel Bun, nr. 34, bir. 207 privind vîn- 
zarea terenului extravilan cu suprafaţa de 0,0594 ha, cu va- 
loarea de piaţă 18 000 lei, aflat în r-n Criuleni, satul Cimişeni, 
Î.P „Lacurile Pure”, ce aparţine cu drept de proprietate d-lui 
Marandici Artur, c.p. — 0972509012230. 

Preţul de vînzare la licitaţie a bunului — 14 400 lei. Taxa de 
participare la licitaţie — 60 lei. 

Termenul limită de depunere a cererii de participare şi a 
acontului de 900 lei — 5 august 2013. Acontul urmează a fi 
vărsat: c.f — 43224010, c.b. — 2224711907, BC „„VICTORIA- 
BANC” SA, fil. nr. 11, VICMD2x883 al executorului judecă- 
toresc Oxana Burlac. 

Familiarizarea prealabilă: mob.069278102. 

Executor judecătoresc Oxana Burlac 


+++ 

Judecătoria Buiucani mun. Chişinău, în conformitate cu 
prevederile art.108 CPC al RM, solicită prezentarea cet. Graur 
Vadim, cu domiciliul: mun. Chişinău, Ghidighici, str. Victoria, 
nr. 30, pentru data de 25 septembrie 2013, ora 9.30, la şedinţa 
de judecată (mun. Chişinău, bdul Ştefan cel Mare, nr. 73, bir. 
230, în incinta Judecătoriei Comerciale de Circumscripție) în 
calitate de pîrît în cauza civilă intentată la cererea cet. Graur 
Svetlana privind decăderea din drepturile părinteşti. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător Alexandru Rotari 


+++ 
Judecătoria Făleşti solicită prezentarea cet. Lungu Oleg, 
născut pe data de 24 iunie 1976, domiciliat: or. Făleşti, str. A. 
Mateevici, nr. 29, pentru data de 3 septembrie 2013, ora 9.00, 
la şedinţa de judecată (or. Făleşti, str. 1 Mai, nr. 14, bir.10) în 
calitate de pîrît la cererea depusă de Vatamanu Olga privind 
decăderea din drepturile părinteşti. 


Judecător Oleg Ciumaş 


IN ATENȚIA CITITORILOR! | 
Săptămînalul juridic „Dreptul” publică „Citaţii în 
judecată” din toate raioanele republicii. Pentru aceasta 
nu este nevoie să vă deplasaţi la Chişinău. E de ajuns 
să expediaţi prin tel/fax (nr. 577690) copia dispoziţiei 
de plată şi citaţia propriu-zisă, astfel economisind sume 
importante pentru transport. „Dreptul” poate fi procurat 
în oficiile „Poşta Moldovei” sau la redacţie. 
Date bancare: c/d 222472202641 
BC Banca Socială. BIC: BSOCMD 2x722, 
cod 280101722, c/f 37934018. 
Publicaţia periodică „DREPTUL” 


CONDOLEANȚE 


În aceste zile, sîntem alături şi împărțim durerea 
sufletească prin care trece colegul nostru, domnul Vea- 
ceslav Didâc, Director executiv adjunct al Institutului 
Naţional al Justiţiei, ex-Viceprocuror General al Repu- 
blicii Moldova, în legătură cu decesul mamei sale, 

LEONIDA. 

Dumnezeu s-o primească alături de Dânsul şi s-o 
odihnească în pace. 

Colectivul Institutului Naţional al Justiţiei 


În aceste momente de nemărginită tristeţe, 
Colectivul Procuraturii Republicii Moldova este 
alături, cu compasiune, de colegul 
Veaceslav Didâc, 

Director executiv adjunct al Institutului 
Naţional al Justiţiei, în greaua încercare suferită 
prin trecerea în neființă a mamei 
LEONIDA. 

Transmitem pe această cale sincere condoleanţe 
familiei îndoliate. 

Dumnezeu să-i odihnească sufletul în linişte 
şi să-l primească alături de aleşii săi. 

Aniversări 


Angela Catană, 
judecător, Centru 


Cu multă stimă şi sinceritate, adresăm doam- 
nei Angela Catană calde urări de sănătate, cu 
ocazia aniversării zilei de naştere. 

Apreciem străduinţa, devotamentul, abnega- 
ţia, responsabilitatea cu care vă îndepliniți obli- 
gaţiile, dar îndeosebi remarcăm calitățile care 
vă conturează o imagine deosebită: inteligenţa, 
seriozitatea, puritatea minţii şi a sufletului, ver- 
ticalitatea, sobrietatea... 

Vă dorim să aveţi parte mereu de împăcare 
sufletească, sănătate, bucurii de la cei dragi ini- 
mii, omnipotenţă în domeniul în care activaţi, 
pentru a atinge cele mai înalte culmi. 

La Mulţi Ani! 

x k k 
Vasile Rusu, 
judecător, Străşeni 


Mult stimate domnule Vasile Rusu, 

Aniversarea zilei dumneavoastră de naştere 
ne oferă plăcutul prilej de a vă adresa acest sin- 
cer şi cald mesaj de felicitare. 

Munca nobilă ce o desfăşuraţi cu cinste şi 
demnitate vă conferă o alură de om destoinic al 
acestui neam. 

Să vă păstraţi calităţile valoroase, căci de ele 
este nevoie ca adevărul şi dreptatea să triumfe. 

Pentru tot ceea ce reprezentați, şi pentru 
tot ceea ce faceţi, vă dorim multă sănătate, noi 
forţe creative şi realizări încununate cu succese 
remarcabile. 

La Mulţi Ani! 

x k k 

Zilele acestea şi-au aniversat ziua de naşte- 
re: Natalia Triboi, magistru în drept, lector uni- 
versitar, Facultatea de Drept, USM; Igor Ha- 
dîrcă, doctor în drept, conferențiar universitar, 
Facultatea de Drept, USM; Dorian Chiroşca, 
doctor în drept, conferențiar universitar, Facul- 
tatea de Drept, USM; Sava Maimescu, doctor 


Divertis 


DREPTUL 


Top cinci metode rapide pentru a scăpa de stres 


uncă, muncă şi iar 
muncă. Nu este de 
mirare că ai ajuns să nu te 
mai poţi concentra la job, să 
iei cîteva kilograme în gre- 


utate şi să îţi cadă părul. Da, 


acestea sînt efectele stresului 
acumulat. Pentru a scăpa de 
el, îţi oferim cîteva remedii 
rapide: 

1. Masajul de relaxare 

Cea mai uşoară cale de a 
scăpa de stres este să apelezi 
la mîinile pricepute ale unui 
masor. 

Pe lîngă starea de relaxa- 
re pe care ţi-o vor oferi şedin- 
tele de masaj, vei observa că 
pielea ta va dobîndi un aspect 
mai luminos, pentru că orga- 
nismul va elimina toxinele 
din corp. 

În momentul de faţă, pia- 
ţa abundă în oferte care mai 
de care mai atrăgătoare: ma- 
saj cu bambus, masaj cu pie- 
tre calde sau cu jad, masaj cu 
uleiuri aromate, masaj lomi- 
lomi (care se execută doar cu 
antebraţele) masaj thailandez 
etc. 

2. Treizeci de minute de 
meditaţie 

În loc să deschizi televi- 
zorul imediat ce ai intrat în 
casă, mai bine ia-ţi o pauză 
de la tot. 

Izolează-te într-o cameră 
liniştită, întinde-te pe pat sau 
podea, închide ochii şi goleş- 
te-ţi mintea. Inspiră profund 
şi expiră apoi cu putere, de 
cîteva ori. Poţi vizualiza cum 


albastrul cerului te învăluie 
şi cum inima ta se deschide, 
pentru a te bucura profund 
de pace şi armonie. 

Te afli într-un spaţiu si- 
gur în care te poţi deschide şi 
experimenta pacea şi starea 
de relaxare, la cel mai înalt 
nivel. Oferă-ţi timp pentru a 
te bucura de starea de bine, 
care îţi inundă corpul, min- 
tea, sufletul. 

Acest exerciţiu te va aju- 
ta să te redresezi interior, iar 
imediat după aceea o să sim- 
ți un val de energie şi entu- 
ziasm. 

3. O baie cu sare mari- 
nă 

Este ştiut faptul că sarea 
marină are un efect detoxifi- 
ant, dar odată cufundaţi într- 


o cadă plină cu apă caldă, în 
care am pus sare marină, cor- 
pul ni se va relaxa profund. 

Pentru o baie poţi folosi 
500 de grame de sare marină, 
pe care o poţi achiziţiona de 
la orice plafar. 

4. Rugăciunea 

Studiile au arătat că oa- 
menii credincioşi sînt mult 
mai relaxaţi în faţa diverse- 
lor probleme cotidiene. 

Psihologii explică acest 
lucru prin faptul că oamenii 
credincioşi au convingerea 
puternică că sînt protejaţi. 
Drept urmare, comporta- 
mentul lor este mai relaxat, 
iar riscul de a face un atac 
cerebral este mai mic decît 
în cazul ateilor. 

5. Bucură-te de lucrurile 


mici 

De cele mai multe ori, 
fericirea vine din lucrurile 
simple, mici, de zi cu zi. Dar 
pentru a ne bucura de ele, 
trebuie să învăţăm să le ob- 
servăm. 

De exemplu, în drum spre 
serviciu (în cazul în care am 
plecat cu 30 de minute mai 
devreme) am putea să facem 
o scurtă plimbare prin parc. 
Dimineţile senine sînt reale 
motive de bucurie şi nu cos- 
tă nimic. 

Oferă-ți un timp în care 
să te bucuri de o rază lină 
de soare, ce străbate printre 
crengile unui copac, de rîsul 
cristalin al unui copil, de tot 
ceea ce viața îți oferă din 
plin şi gratis. 


De ce ţinţarii înţeapă doar anumite persoane 


bere. În revista „Journal of the American Mosquito Control 
Association” se declară că „înţepăturile acestor insecte cresc 
semnificativ după ce au băut o bere”. 

Cum previi înțepăturile 

Este important să respecţi normele de igienă personală 
pentru ca aceste insecte să te ocolească. Transpiraţia îi ajută 
pe ţînţari să-şi aleagă victimele, motiv pentru care probabilita- 
tea de a fi ciupiţi în timp ce faci sport este mai mare. 

Cercetătorul Bart Knols, care prezidează consiliul Funda- 
tiei împotriva Malariei din Olanda, s-a oferit să stea dezbrăcat 
într-un laborator plin de ţînțari pentru a vedea ce părţi ale cor- 
pului său sînt atacate mai mult. 

Astfel, 75% dintre insecte s-au aşezat pe picioare, însă 
după ce s-a spălat cu săpun şi s-a dat cu deodorant, ţînţarii au 
ales să-l ciupească de alte parți ale corpului. 


Caleidoscop 


Țînţarii reprezintă, cu adevărat, o problemă pentru timpul 
de vară, atunci cînd vrei să mergi la un picnic. Numiţi şi „mici 
vampiri”, ţînţarii au o înţepătură care ar putea provoca anumi- 
te infecţii în organism. S-a demonstrat că insectele în cauză au 
anumite preferinţe atunci cînd îşi aleg ţinta. 

Circa 20% din populaţie este mai atractivă pentru ţînţari, 
potrivit datelor unui studiu. 

Astfel, oamenii cu grupa de sînge „A” nu sînt pe placul 
țînţarilor. Aceştia preferă „să aterizeze” pe cei cu sînge de tip 

„0”. Această concluzie se bazează şi pe un studiu japonez rea- 
lizat de Universitatea Medicală şi Farmaceutică din Toyama, 
care asigură că majoritatea persoanelor produc o substanţă 
care permite ţînţarilor să determine tipul de sînge înainte de 
a fi înţepate. 

De asemenea, riscă să fie mai mult ciupiţi consumatorii de 


în drept, conferenţiar universitar, Facultatea de 
Drept, USM; Adrian Lungu, magistru în drept, 
lector universitar, Facultatea de Drept, USM; 
Iulia Cimpoi, judecător, CA Chişinău; Ala No- 
gai, judecător, CA Chişinău; Liuba Pruteanu, 
vicepreşedintele Judecătoriei Buiucani; Victor 
Boico, judecător, Buiucani; Sergiu Ciobanu, 
judecător, Judecătoria Militară; Ghenadie Ni- 
colaev, judecător, CSJ; Veaceslav Lazari, ju- 
decător, Străşeni. 

Mult stimaţi omagiaţi, este o onoare pentru 
noi să vă adresăm sincere şi calde urări de să- 
nătate. Apreciem străduinţa, devotamentul, ab- 
negația, responsabilitatea cu care vă îndepliniți 
obligațiile, întru bunăstarea societăţii noastre. 

Vă dorim să aveţi parte, de acum încolo, 
doar de împliniri şi realizări care să vă între- 
gească deplin fericirea. 

La Mulţi Ani! 

membrii Consiliului de administraţie 

al Uniunii Juriştilor, 

Echipa Dreptul 

şi Revista Naţională de Drept 


au fost trataţi copiii cînd erau mici. 
Asta relevă un nou studiu realizat de 
oamenii de ştiinţă americani. 
Cercetarea a fost realizată pe mai 
bine de 34 de mii de adulţi şi a de- 
monstrat că persoanele care 
au fost lovite sau pălmuite în 
copilărie prezintă un risc mai 
mare de obezitate, artrită şi 
afecţiuni cardiovasculare. 
Mai multe studii au ară- 
tat anterior existenţa unei 
legături între aceste pedepse 
şi probleme precum compor- 
tamentul agresiv şi o stare 
emoţională mai proastă. 


Un milionar şi-a pus acvariu 


în loc de gardul vilei 
Un milionar din Turcia şi-a lăsat 
vecinii fără cuvinte. Şi asta după ce a 
înlocuit gardul din metal al vilei sale 
de lux cu un acvariu de 50 de metri 
plin cu sute de peşti şi caracatiţe. 
Proiectul omului de afaceri a de- 
marat în urmă cu opt ani. Cel mai difi- 
cil aspect al ideii a fost îngroparea unor 
tevi lungi de 400 de metri care să ajute 
la schimbarea apei în permanenţă. 
Construcţia acvariului, care găzdu- 
ieşte peste o mie de vietăţi, l-a costat 
pe milionar aproximativ 21 000 de 
dolari. Casa a devenit şi un punct de 
atracţie işti 


Copiii disciplinaţi cu palma 
riscă să sufere de boli de 
inimă la maturitate 

Există o legătură între apariţia bolilor 
de inimă la maturitate şi modul în care 


Echipa redacţiei Vă adresează un Apel 
de unire şi sprijin. Vă sîntem recunoscători 
că sînteţi abonaţii noştri şi susţineţi ziarul. 
Noi avem nevoie de acest ajutor şi vom 
rămîne alături de Dvs. 

